Hoës sal besluit – DieHoorn
Hoës sal besluit
’N VERSLAG sal nou aan die DA se Federale Uitvoerende Raad oorhandig word, sê Bonginkosi Madikizela, Wes-Kaapse provinsiale leier van die DA, wat Vrydag Oudtshoorn saam met ’n hoë­vlakse DA-afvaardiging besoek het om verskeie klagtes by die munisipaliteit te kom ondersoek.
Die ander lede van die afvaardiging was Natasha Mazzone, adjunk-voorsitter van die DA se Federale Raad, dr Annelie Rabie, burgemeester van die Sentraal-Karoo Distriksmunisipaliteit en een van die streek se voorsitters, en Eleanor Bouwe-Spies, Wes-Kaapse parlementslid verantwoordelik vir die dorpe in die Suid-Kaap.
Madikizela, wat as voorsitter van die provinsiale DA-afvaardiging opgetree het, sê daar is kommer in die DA oor beskuldigings en teenbeskuldigings teen die burgemeester, Colan Sylvester, die munisipale bestuurder, Allen Paulse, en ook ander raadslede. “Ons kan dit nie onder die mat invee nie en volg hierdie beskuldigings op.”
Volgens Madikizela is Sylvester versoek om spesiale verlof vir ’n tydperk te oorweeg terwyl klagtes teen hom ondersoek word, maar het hy hier­na sekere bekommernisse skriftelik gelug en sal sy reaksie saam met die verslag aan die Federale Raad oorhandig word vir verdere besluitneming.
Klagtes teen Paulse word op sy beurt deur die Wes-Kaapse minister van plaaslike regering, Anton Bredell, ondersoek. Volgens Madikizela gaan Paulse voort met sy dagtaak by die munisipaliteit omdat ’n onlangse besluit deur die DA-koukus om hom voorlopig te skors, nie voor die raad gedien het vir goedkeuring nie.
Polisie soek man met nommer 35
DIE Oudtshoorn Polisie is op soek na ’n man wat verlede Donderdagoggend vroeg ’n vrou op die Oudtshoorn Gholfbaan...
Nog ’n kind beland voor ’n voertuig
Deur Christine Schoeman ’N SESJARIGE meisie van Schoemanshoek is in ’n stabiele toestand in die kindersaal van die ­Oudtshoorn Hospitaal opgeneem...
’n Toer wat plaaskinders wil leer droom
Deur Angelique Erasmus VYFTIG kinders van vyf verskillende plaasskole uit Wolwefontein en omliggende gebiede in die Oos-Kaap, is verlede...
‘Ons sal haar nooit weer terugkry nie…’
Twee inwoners van Bridgton, Oudtshoorn het vanoggend omstreeks 03:00 gesterf toe ’n brand drie houthuisies agter in die erf...
WhatsApp-groepe geteiken Deur Angelique Erasmus TWEE Whatsapp-buurtwaggroepe wie se lede in Wesbank in Oudts­hoorn woon, was Maandag in die...
Welkom in die Klein Karoo!Titus-getuie ook vas vir huurmoord van boer